62019TJ0384_INF
Vispārējās tiesas (astotā palāta) 2021. gada 29. septembra spriedums –Parlaments/Axa Assurances Luxembourg u.c.
(lieta T‑384/19)
Šķīrējklauzula – “Būvniecības visu risku” apdrošināšanas līgums – Konrad Adenauer ēkas Luksemburgā paplašināšana un atjaunošana – Lietusūdens izraisīti postījumi – Prasība atlīdzināt izmaksas un zaudējumus – Apdrošināšanas piemērošanas joma – Noteikums par izslēgšanu – Papildu procesuālie pienākumi – Daļēji aizmuguriska sprieduma procedūra
1.
Tiesvedība – Vēršanās Vispārējā tiesā saskaņā ar šķīrējklauzulu – Vispārējās tiesas kompetence, kas noteikta vienīgi LESD 256. un 272. pantā un šķīrējklauzulā – Piemērojamība
(LESD 256. un 272. pants)
(skat. 43. un 44. punktu)
2.
Tiesvedība – Vēršanās Vispārējā tiesā saskaņā ar šķīrējklauzulu – Apdrošināšanas līgums – Būvniecības visu risku apdrošināšana – Bojājumi, ko lietusūdens izraisījis Eiropas Parlamenta ēkā Konrad Adenauer – Parlamenta prasība atlīdzināt izmaksas un zaudējumus – Apdrošināšanas piemērošanas joma – Noteikums par izslēgšanu – Plūdu jēdziens
(LESD 256. un 272. pants; Eiropas Parlamenta un Padomes Direktīvas 2007/60 1. un 2. pants)
(skat. 77., 78., 81.– 96., 99.– 111. punktu)
3.
Tiesvedība – Vēršanās Vispārējā tiesā saskaņā ar šķīrējklauzulu – Apdrošināšanas līgums – Būvniecības visu risku apdrošināšana – Bojājumi, ko lietusūdens izraisījis Eiropas Parlamenta ēkā Konrad Adenauer – Parlamenta prasība atlīdzināt izmaksas un zaudējumus – Prasība par līgumtiesisko atbildību – Nosacījumi – Prettiesiskums – Kaitējums – Cēloņsakarība – Pierādīšanas pienākums – Viena no nosacījumiem neesamība – Prasības par zaudējumu atlīdzību noraidīšana pilnībā
(LESD 256., 272. un 340. pants)
(skat. 125.– 129. un 133. punktu)
Priekšmets
Prasība, kas ir pamatota ar LESD 272. pantu un ar ko tiek lūgts piespriest atbildētājām atlīdzināt izmaksas, kas saistītas ar ūdens izraisītajiem postījumiem Konrad Adenauer ēkā Luksemburgā pēc spēcīgajām lietusgāzēm, kas 2016. gada 27. un 30. maijā plosījās būvlaukumā.
Rezolutīvā daļa
1)
Piespriest Nationale Nederlanden Schaderverzekering Maatschappij NV atlīdzināt Eiropas Parlamentam summu 79653,89 EUR apmērā, kā arī ar to saistītos likumiskos nokavējuma procentus no 2017. gada 22. decembra, kuru likme ir vienāda ar procentu likmes, ko Eiropas Centrālā banka (ECB) piemērojusi galvenajās refinansēšanas operācijās, un astoņu procentpunktu summu.
2)
Prasību pārējā daļā noraidīt.
3)
Nationale Nederlanden Schaderverzekering Maatschappij sedz tiesāšanās izdevumus saistībā ar aizmuguriska sprieduma procedūru, kas uz to attiecas.
4)
Parlaments sedz savus, kā arī atlīdzina divas trešdaļas no tiesāšanās izdevumiem, kas radušies Axa Assurances Luxembourg SA, Bâloise Assurances Luxembourg SA un La Luxembourgeoise SA.